American Gods

American Gods je americký televízny seriál založený na rovnomennom románe s názvom Americkí bohovia od Neila Gaimana z roku 2001. Vysielal sa na stanici Starz od 30. apríla 2017 do 21. marca 2021.

Dej
Seriál sleduje Shadow Moona (Ricky Whittle), ktorý je tri roky vo väzení. Pustia ho na slobodu o niekoľko dní skôr potom, čo je jeho manželka Laura zavraždená. Shadow sa ocitne v spoločnosti muža zvaného Wednesday (Ian McShane), ktorý mu ponúkne prácu. Wednesday, ktorý je na prvý pohľad len podvodník, ktorý potrebuje Moona ako bodyguarda, postupne sa javí, že má špeciálne schopnosti. Wednesday putuje naprieč Amerikou a zhromažďuje všetkých Starých Bohov, začlenených do amerického života, aby mohli čeliť Novým Bohom ako Media (Gillian Anderson) a Technical Boy (Bruce Langley), ktorí postupne naberajú na sile.

Obsadenie
Hlavné postavy
 Ricky Whittle ako Shadow Moon, bývalý trestanec, ktorý sa stane bodyguardom Mr. Wednesdaya
 Emily Browning ako Laura Moon, manželka Shadow Moona
 Crispin Glover ako Mr. World, Nový Boh globalizácie a vodca Nových Bohov
 Bruce Langley ako Technical Boy, Nový Boh technológie
 Yetide Badaki ako Bilquis, Stará Bohyňa lásky
 Pablo Schreiber ako Mad Sweeney, škriatok v službách Mr. Wednesdaya
 Ian McShane ako Mr. Wednesday, podvodník a Starý Boh Odin

Série a časti
 Séria Časti Premiéra série Finále série Sledovanosť 1 8 30. apríl 2017 18. jún 2017 0,71 mil. 2 8 10. marec 2019 28. apríl 2019 0,33 mil. 3 10 10. január 2021 21. marec 2021 0,17 mil.

1. séria (2017)
№#NázovRéžiaScenárPremiéraSledovanosť

2. séria (2019)
№#NázovRéžiaScenárPremiéraSledovanosť

3. séria (2021)
№#NázovRéžiaScenárPremiéraSledovanosť

Produkcia
Po dvoch odvysielaných častiach bola potvrdená druhá séria. 29. novembra 2017 bolo oznámené, že spolutvorcovia seriálu Fuller a Green odišli zo seriálu. Dôvodom mal byť znížený rozpočet desaťdielnej druhej série. 2. februára 2018 bol potvrdený nový showrunner Jesse Alexander. 10. januára 2018 seriál opustila aj Gillian Anderson. 30. apríla 2018 zverejnila televízia Starz video, v ktorom ozámila, že začala nakrúcanie druhej série. V septembri 2018 vyšlo najavo, že štúdio odsunulo Alexandera z produkcie aj postprodukcie druhej série, ktorá v tom čase ešte nebola dokončená. 15. marca 2019 bola potvrdená tretia séria. Pre tretiu sériu mal seriál nového showrunnera, ktorým bol Charles Eglee (Dexter, Walking Dead).

Referencie

Externé odkazy



Kategória:Televízne seriály USA
Kategória:Televízne seriály z roku 2017
Kategória:Fantasy televízne seriály
Kategória:Televízne seriály Starz